**Zalaszentgrót Város Önkormányzata Képviselő-testületének 14/2022. (VI. 30.) önkormányzati rendelete**

**a közterületek használatáról szóló 8/2014. (III. 24.) önkormányzati rendelet módosításáról**

Zalaszentgrót Város Önkormányzata Képviselő-testülete az Alaptörvény 32. cikk (2) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 42. § 1. pontjában meghatározott feladatkörében eljárva a közterületek használatáról szóló 8/2014. (III. 28.) önkormányzati rendelet módosításáról a következőket rendeli el:

**1. §**

A Zalaszentgrót Város Önkormányzata Képviselő-testületének 8/2014. (III. 28.) önkormányzati rendelete a közterületek használatáról szóló Zalaszentgrót Város Önkormányzata Képviselő-testülete 6. §-a helyébe a következő rendelkezés lép:

**„6. §**

Közterület-használati szerződés megkötése szükséges a közterület alábbi célokra való igénybevételéhez:

*a)* a közterületen vagy a közterület felett hirdető berendezéshez, az üzlet homlokzatával érintkező közterületen történő árubemutatáshoz, önálló árubemutató vitrin, állvány, valamint hirdetmény elhelyezéséhez,

*b)* tüzelőanyag, bútor, lakásfelszerelési cikk közterületi tárolásához,

*c)* építőanyag, törmelék, konténer közterületi tárolásához,

*d)* építési, felújítási munkálatokkal kapcsolatos állvány közterületi felállításához, építési munkaterület lehatárolásához,

*e)* mozgóbolti árusításhoz, mozgóárusításhoz, alkalmi és ünnepeket megelőző, valamint rendezvényekhez kapcsolódó árusításhoz,

*f)* vándorcirkuszi tevékenység folytatásához,

*g)* úttesten kívüli, 48 órát meghaladó folyamatos gépjárműtároláshoz, valamint közúti közlekedésre alkalmatlan jármű 2 napot meghaladó tárolásához,

*h)* vendéglátóipari előkert, kerthelyiség, illetve terasz kialakításához, azzal a feltétellel, hogy a kérelmező az egységre vonatkozóan érvényes hulladékszállítási közszolgáltatási szerződéssel rendelkezik, valamint a vendégei részére az illemhelyet és a kézmosás lehetőségét biztosító szociális helyiség folyamatos rendelkezésre állását igazolja,

*i)* alkalmi jellegű vendéglátáshoz,

*j)* fülke, bódé, pavilon elhelyezéséhez,

*k)* a gyülekezési jogról szóló 1989. évi III. törvény (a továbbiakban: Gytv.) hatálya alá nem tartozó rendezvények, így különösen a választási eljárásról szóló 2013. évi XXXVI. törvény (a továbbiakban: Ve.) szerinti gyűlések, továbbá kulturális és sportrendezvények közterületen történő megtartásának céljára, a vallási szertartások és körmenetek kivételével,

*l)* családi eseményhez kapcsolódó közterület-használathoz,

*m)* a Ve. szerinti ajánlások, valamint népszavazáshoz szükséges aláírások gyűjtéséhez, amennyiben ezen tevékenységekre helyhez kötötten, fülke, bódé vagy pavilon felállításával kerül sor.”

**2. §**

A Zalaszentgrót Város Önkormányzata Képviselő-testületének a közterületek használatáról szóló Zalaszentgrót Város Önkormányzata Képviselő-testülete 1. melléklete helyébe az 1. melléklet lép.

**3. §**

Ez a rendelet 2022. augusztus 1-jén lép hatályba, és 2022. augusztus 2-án hatályát veszti.

**Baracskai József Dr. Simon Beáta**

polgármester jegyző

A rendelet 2022. június 30. napján kihirdetésre került.

**Dr. Simon Beáta**

jegyző

*1. melléklet*

„*1. melléklet*

(A melléklet szövegét a(z) 1\_melléklet.pdf elnevezésű fájl tartalmazza.)”

[[1]](#footnote-1)**1. melléklet**

*a közterületek használatáról szóló 8/2014. (III. 28.) önkormányzati rendelethez*

***Közterület használati díjak***

|  |  |  |
| --- | --- | --- |
|  | **Közterület-használat célja** | **Használati díj** |
| 1. | Hirdető berendezés, hirdetmény elhelyezése | **1.314,-** Ft/m2/hó |
| 2. | Üzlet homlokzatával érintkező közterületen történő árubemutatás, önálló árubemutató vitrin, állvány elhelyezése | **1.314,-** Ft/m2/hó |
| 3. | Tüzelőanyag, bútor, lakásfelszerelési cikk közterületi tárolása | **40,-** Ft/m2/nap |
| 4. | Építőanyag, törmelék, konténer közterületi tárolása | **40,-** Ft/m2/nap |
| 5. | Építési, felújítási munkálatokkal kapcsolatos állvány közterületi felállítása, építési munkaterület lehatárolása | **40,-** Ft/m2/nap |
| 6. | Mozgóbolti árusítás | **700,-** Ft/hét |
| 7. | Mozgóárusítás | **500,-** Ft/alkalom |
| 8. | Alkalmi, ünnepeket megelőző, valamint rendezvényekhez kapcsolódó árusítás | **520,-** Ft/m2/nap |
| 9. | Vándorcirkuszi tevékenység folytatása | **150,-** Ft/m2/nap |
| 10. | Úttesten kívüli, 48 órát meghaladó folyamatos gépjárműtárolás | **630,-** Ft/m2/hó |
| 11. | Közúti közlekedésre alkalmatlan jármű 2 napot meghaladó tárolása | **1.200,-** Ft/m2/nap |
| 12. | Vendéglátóipari előkert, kerthelyiség, illetve terasz kialakítása | **790,-** Ft/m2/hó |
| 13. | Alkalmi jellegű vendéglátás | **77,-** Ft/m2/nap |
| 14. | Fülke, bódé, pavilon elhelyezése | **1.314,-** Ft/m2/hó |
| 15. | Családi eseményhez kapcsolódó közterület-használat | **20,-** Ft/m2/nap |

**A díjak az ÁFÁ-t nem tartalmazzák.**

Végső előterjesztői indokolás

**Általános indokolás**

Magyarország helyi önkormányzatairól szóló 2011. évi CLXXXIX. törvény 13. §. (1) bekezdésének 2. pontjában kapott felhatalmazás alapján Zalaszentgrót Város Önkormányzata Képviselő-testülete településüzemeltetés (a köztemetők kialakítása és fenntartása, a közvilágításról való gondoskodás, kéményseprő-ipari szolgáltatás biztosítása, a helyi közutak és tartozékainak kialakítása és fenntartása, közparkok és egyéb közterületek kialakítása és fenntartása, gépjárművek parkolásának biztosítása) körében a közterületek használatára vonatkozó helyi szabályokat a 8/2014. (III. 28.)számú rendeletében (a továbbiakban: Rendelet) határozta meg. A lakossági jelezések, valamint több szakmai egyeztetés alapján indokolttá válik a rendelet módosítása a közlekedés biztonságát zavaró tényezők kiküszöbölése érdekében.

**Részletes indokolás**

**1.§-hoz**

A rendelet 1.§-a az úttesten kívüli, 48 órát meghaladó folyamatos gépjárműtárolás, valamint közúti közlekedésre alkalmatlan jármű  tárolására vonatkozó új szabályozást rögzíti.

**2.§-hoz**

A rendelet 2.§-az új szabályozás 1. mellékletben való átvezetését tartalmazza az 1. melléklet újraszabályozása révén.

**3.§-hoz**

A rendelet 3.§-a a hatálybalépésre és a hatályon kívül helyezésre vonatkozó rendelkezéseket határozza meg.

1. Módosította a 18/2016. (X. 28.) önk. rend. 6. §-a. Hatályos 2016. október 29. napjától. [↑](#footnote-ref-1)