**Zalaszentgrót Város Önkormányzata Képviselő-testületének 13/2022. (VI. 30.) önkormányzati rendelete**

**a temetőkről és temetkezésről szóló a 26/2014. (XI. 28.) számú önkormányzati rendelet módosításáról**

Zalaszentgrót Város Önkormányzata Képviselő-testülete az Alaptörvény 32. cikk (1) bekezdésének a) pontjában, valamint a temetőkről és temetkezésről szóló 1999. évi XLIII. törvény 41. § (3) bekezdésében foglalt felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában, valamint a temetőkről és temetkezésről szóló 1999. évi XLIII. törvény 6. § (4) bekezdésében meghatározott feladatkörében eljárva, figyelemmel a temetőkről és temetkezésről szóló 1999. évi XLIII. törvény végrehajtásáról szóló 145/1999. (X. 1.) Korm. rendelet rendelkezéseire, a temetőkről és temetkezésről szóló 26/2014. (XI. 28.) önkormányzati rendelet módosításáról a következőket rendeli el:

**1. §**

A Zalaszentgrót Város Önkormányzata Képviselő-testületének a temetőkről és temetkezésről szóló 26/2014 (XI.28.) önkormányzati rendelet 1. § (3) bekezdés 1. pont a) alpontja helyébe a következő rendelkezés lép:

*(Zalaszentgrót Város közigazgatási területén működő temetők:   
Köztemetők:)*

„*a)* Türjei úti köztemető (010036 hrsz., 010024/52. hrsz.;010024/53);”

**2. §**

A Zalaszentgrót Város Önkormányzata Képviselő-testületének 26/2014. (XI. 28.) számú önkormányzati rendelete a temetőkről és temetkezésről szóló 26/2014 (XI.28.) önkormányzati rendelet 3. §-a helyébe a következő rendelkezés lép:

**„3. §**

A panaszügyintézés az üzemeltető feladata. Az ügyfél a panaszt írásban az üzemeltető ügyfélszolgálati munkatársánál tehet. Függetlenül a panasz jellegétől a panaszt minden esetben ki kell vizsgálni és a visszajelzést írásban kell megtenni. ”

**3. §**

A Zalaszentgrót Város Önkormányzata Képviselő-testületének a temetőkről és temetkezésről szóló 26/2014 (XI.28.) önkormányzati rendelet 12. § (5) bekezdése helyébe a következő rendelkezés lép:

„(5) Megrongálódott, düledező temetési hely helyreállítására az önkormányzat felhívhatja, élet- és vagyonbiztonság veszélye esetén köteles felhívni a temetési hely felett rendelkezni jogosult személyt, valamint az életet is fenyegető közvetlen veszélyhelyzetet köteles megszüntetni a rendelkezni jogosult költségére.”

**4. §**

A Zalaszentgrót Város Önkormányzata Képviselő-testületének a temetőkről és temetkezésről szóló 26/2014 (XI.28.) önkormányzati rendelet 17. § (3) bekezdése helyébe a következő rendelkezés lép:

„(3) Urnafülke esetében az urnák tárolása legalább 30 x 30 cm-es belméretű és szilárd lappal légmentesen lezárt urnafülkében történhet.”

**5. §**

A Zalaszentgrót Város Önkormányzata Képviselő-testületének a temetőkről és temetkezésről szóló 26/2014 (XI.28.) önkormányzati rendelet 17. §-a a következő (4) bekezdéssel egészül ki:

„(4) A Türjei úti temetőben újonnan kialakított gránit urnafal lapjainak feliratozása esetében a kötelezően alkalmazandó formai követelményeket a rendelet 3. melléklete tartalmazza. ”

**6. §**

(1) A Zalaszentgrót Város Önkormányzata Képviselő-testületének a temetőkről és temetkezésről szóló 26/2014 (XI.28.) önkormányzati rendelet 2. melléklete helyébe az 1. melléklet lép.

(2) A Zalaszentgrót Város Önkormányzata Képviselő-testületének a temetőkről és temetkezésről szóló 26/2014 (XI.28.) önkormányzati rendelet a 2. melléklet szerinti 3. melléklettel egészül ki.

**7. §**

Ez a rendelet 2022. augusztus 1-jén lép hatályba, és 2022. augusztus 2-án hatályát veszti.

**Baracskai József Dr. Simon Beáta**

polgármester jegyző

A rendelet 2022. június 30. napján kihirdetésre került.

**Dr. Simon Beáta**

jegyző

*1. melléklet*

***2. melléklet***

***a temetőkről és temetkezésről szóló 26/2014. (XI. 28.) számú önkormányzati rendelethez***

**Temetési hely feletti rendelkezési jog megszerzéséért és használatáért**

**fizetendő megváltási és újraváltási díjak**

|  |  |  |  |  |
| --- | --- | --- | --- | --- |
| ***Ssz.*** | ***Sírhelyek*** | ***Megváltási díj (Ft)*** | ***Újraváltási díj (Ft)*** | ***Érvényességi idő (év)*** |
| 1. | Egyes sírhely | 20.000,- | 15.000 | 25 |
| 2. | Kettes sírhely | 40.000,- | 30.000,- | 25 |
| 3. | Kettő +n-es sírhely | 40.000,- + n\* 15.000,- | 30.000,- + n\* 10.000,- | 25 |
| 4. | Gyermeksírhely | 10.000,- | 7.500,- | 25 |
| 5. | Egyes beton urnafülke\* | 15.000,- | 10.000,- | 10 |
| 6. | Kettes beton urnafülke\* | 30.000,- | 22.500,- | 10 |
| 7. | Urnasírhely | 15.000,- | 10.000,- | 25 |
| 8. | Türjei úti temető – újonnan kialakított gránit urnafal – 1 urna elhelyezése esetén\* | 55.000,- | 35.000,- | 10 |
| 9. | Türjei úti temető – újonnan kialakított gránit urnafal – 2 urna elhelyezése esetén\* | 75.000,- | 50.000,- | 10 |
| 10. | Kettes sírbolthely | 100.000,- | 75.000,- | 60 |
| 11. | Urna sírbolthely | 50.000,- | 37.500,- | 60 |

\* Időközben megváltozott urnaszám esetén a mindenkor aktuális árkülönbözetet meg kell fizetni.

|  |  |  |  |  |
| --- | --- | --- | --- | --- |
| ***S.sz.*** | ***Türjei úti temető – Új temető rész sírhely díjak*** | | | |
| ***Sírhelyek*** | ***Megváltási díj (Ft)*** | ***Újraváltási díj (Ft)*** | ***Érvényességi idő (év)*** |
| 1. | Egyes sírhely | 25.000,- | 18.750,- | 25 |
| 2. | Kettes sírhely | 50.000,- | 37.500,- | 25 |
| 3. | Kettő +n-es sírhely | 50.000,- + n\* 18.000,- | 37.500,- + n\* 12.000,- | 25 |
| 4. | Gyermeksírhely | 12.000,- | 9.000,- | 25 |
| 5. | Urnasírhely | 22.000,- | 16.500,- | 25 |

A díjak az ÁFA-t nem tartalmazzák.

*2. melléklet*

***3. melléklet***

***a temetőkről és temetkezésről szóló 26/2014. (XI. 28.) számú önkormányzati rendelethez***

**Türjei úti temető – újonnan kialakított gránit urnafal lapokkal és feliratozásukkal kapcsolatos formai követelményei**

|  |  |
| --- | --- |
| **Megnevezés** | **Előírt formai követelmény** |
| Urnafal lap anyaga  (törés miatti csere esetére): | Lehetőség szerint a meglévővel egyező színű, Royal Black szürke gránit, vastagsága 2 cm |
| Urnafal lap mérete: | 30 cm x 30 cm |
| Betűk színe: | Tört fehér |

Végső előterjesztői indokolás

**Általános indokolás**

A temetőkről és a temetkezésről szóló 1999. évi XLIII. törvény 41.§ (3) bekezdésében kapott felhatalmazás alapján Zalaszentgrót Város Önkormányzata Képviselő-testülete a temetőkről és a temetkezésről szóló szabályokat a 26/2014. (XI. 28.)számú rendeletében (a továbbiakban: Rendelet) határozta meg. A Rendelet módosítása aktuálissá vált, amelyet egyrészt a Türjei úti nagy temető bővítése, másrészt – a temetőkről és temetkezésről szóló 1999. évi XLIII. törvény 40.§ (3) bekezdésében foglalt – a Rendeletben meghatározott díjak előírt felülvizsgálatának kötelezettsége indokol.

**Részletes indokolás**

**Az 1. §-hoz**

A rendelet 1. §-a a Türjei úti temető helyrajzi számainak módosításáról rendelkezik, amelyet az érintett terület megosztása tett indokolttá.

**A 2.§-hoz**

A rendelet 2-§-a a panaszügyintézés módjának megváltozását tartalmazza.

**A 3.§-hoz**

A rendelet 3.§-a a korábbi szövegelírás helyesbítését rögzíti.

**A 4.§-hoz**

A rendelet 4.§-a az urnafülke méretére vonatkozó, a központi jogszabállyal adekvát szabályozást tartalmaz.

**Az 5. §-hoz**

A rendelet 5. §-a a Türjei úti temetőben újonnan kialakított urnafal lapjainak feliratozására vonatkozó követelményeket meghatározó, 3. mellékletre való utalást tartalmaz.

**A 6.§-hoz**

A rendelet 6.§-a 2. melléklet módosítását, valamint a 3. melléklettel való kiegészítést rögzíti.

**A 7.§-hoz**

A rendelet 7.§- a a hatálybalépés és a hatályon kívül helyezés időpontját határozza meg.